GiliGold/VAD_KnessetCorpus huggingface dataset:
משה גפני: דבר ראשון, הוועדה שצריכה לעסוק בנושא הזה זו ועדת הכלכלה.
משה גפני: דבר שני, אם חבר-הכנסת פורז, יושב-ראש הוועדה, אומר שהוא יסיים את הדיון בנושא הזה עד יום ראשון, חזקה עליו שהוא לא יאמר דבר לא נכון.
משה גפני: אני רוצה שתדעו, אתמול בבוקר התקיים דיון בנושא הרכבת בוועדת הכספים.
משה גפני: אני לא מבין למה זה בחוק ההסדרים.
זאב בוים: מה זה שייך לכאן?
משה גפני: אני לא מבין למה נושא הרכבת צריך להיות בחוק ההסדרים.
משה גפני: לפי דעתי זה צריך להיות במגילת העצמאות.
משה גפני: אבל אנחנו הולכים לעשות פה מעשה שהוא פשוט יהיה משולל היגיון.
משה גפני: בנוסף לכל הגיחוך המסוים שמעלה כל העניין הזה, דנים בוועדת הכספים על חלק אחד - - -
ויצמן שירי: שם דיברו על רכבת כללית.
ויצמן שירי: פה מדברים על רכבות מקומיות.
משה גפני: יושב-ראש הוועדה קיים דיון מספר שעות בנושא הזה.
משה גפני: חלק מהעניין, שגם נוגע לאותו עניין, יעבור עכשיו לוועדת הכלכלה.
משה גפני: אני אמרתי שאני סומך על חבר-הכנסת פורז והדיון יסתיים ביום ראשון, אבל זה יהיה חוכא ואיטלולא.
אבשלום וילן: אני לא מדבר עכשיו כאופוזיציה.
אבשלום וילן: אני באמת חושב שהכנסת לא צריכה לעשות מעצמה צחוק.
אבשלום וילן: התקיים אתמול דיון בנושא.
אבשלום וילן: זה לא נושא עקרוני הרי גורל, זה עסק מאוד טכני.
אבשלום וילן: לכן, מכיוון שכבר התקיים הדיון, אני מציע לטובת הכנסת להעביר את הנושא לוועדת הכלכלה, כי נראה לי שלחזור עוד פעם על הגיחוך שהיה אתמול זה מיותר.
יואל נווה: על פי הסיכום שהגענו עם יושב-ראש ועדת הכנסת, הנושא שקשור לקידום המכרז לרכבת קלה בירושלים היה אמור לידון בוועדת הכספים.
יואל נווה: היתה פה טעות טכנית שחלק מהנושא עבר לוועדת הכלכלה.
יואל נווה: לכן אנחנו מבקשים לתקן את הטעות הזה ולהעביר את זה לוועדת הכספים.
עבד-אלמאלכ דהאמשה: הנושאים האלה סוכמו לאחר חודש-חודשיים של דיונים מפרכים.
עבד-אלמאלכ דהאמשה: לא היתה פה שום טעות טכנית, זה בהסכמה בין כל הצדדים.
עבד-אלמאלכ דהאמשה: לא יכול להיות שאתמול הוצאנו את הנושאים האלה מוועדת הכספים דרך הפתח הראשי ועכשיו נחזיר אותם דרך החלון.
עבד-אלמאלכ דהאמשה: חוץ מזה, חבר-הכנסת פורז התחייב לגמור את הדיון בנושא הזה עד יום ראשון.
עבד-אלמאלכ דהאמשה: מה אתם רוצים יותר?
אנה שניידר: סעיפים 5 ו-6 להצעת חוק ההסדרים בעצם דנים על כל נושא הרכבת במובן הזה שגם אם מדברים פה על מסילות ברזל מקומיות, קרי הרכבת הקלה, יש כאן כל מיני הסדרים שנותנים אמצעי אכיפה למי שנוסע ללא כרטיס כדי שבעל הזיכיון שייגש למכרז יידע מראש מה התנאים.
אנה שניידר: לכן אני חושבת שהסעיפים האלה הם בלוק אחד.
אנה שניידר: גם סעיף 5 וגם סעיף 6 הם או לוועדת הכספים או לוועדת הכלכלה.
אנה שניידר: לפי התקנון זו ועדת הכלכלה.
אנה שניידר: אבל אתם מחליטים איך שאתם רוצים.
ויצמן שירי: מי בעד העברת הנושא לוועדת הכספים, ומי בעד העברת הנושא לוועדת הכלכלה?
ויצמן שירי: ה צ ב ע ה בעד העברת הנושא לוועדת הכספים - 9 בעד העברת הנושא לוועדת הכלכלה - 4 העברת סעיף 46א' – פקודת מסילת הברזל לחוק ההסדרים - מוועדת הכלכלה לוועדת הכספים נתקבלה.
ויצמן שירי: הנושא עובר לוועדת הכספים.
עבד-אלמאלכ דהאמשה: זה לא מכובד, זה לא ראוי.
עבד-אלמאלכ דהאמשה: בקשת יו"ר ועדת הכספים להקדמת הדיון בהצעת חוק ההסדרים במשק המדינה (תיקוני חקיקה להשגת יעדי התקציב) – בקריאה שנייה ושלישית
אנה שניידר: סעיף 125 לתקנון קובע שקריאה שנייה תיערך למחרת ההנחה על שולחן הכנסת.
אנה שניידר: אם הוועדה מבקשת שהחוק יונח ביום שני וגם הדיון יתחיל ביום שני, יש צורך לקבל אישור של ועדת הכנסת לשחרור מחובת הנחה.
אבשלום וילן: יש החלטה פה שתשעה חברים קבועים חייבים להיות בעת ההצבעה על פטור מחובת הנחה.
מיכאל איתן: רק לגבי הצעות חוק פרטיות.
ויצמן שירי: אני מעמיד להצבעה.
ויצמן שירי: ה צ ב ע ה בעד הבקשה – 8 נגד- 4 בקשת יו"ר ועדת הכספים להקדמת הדיון בהצעת חוק ההסדרים במשק המדינה (תיקוני חקיקה להשגת יעדי התקציב) – בקריאה שנייה ושלישית נתקבלה.
ויצמן שירי: עוד שתי דקות הצבעה על הרוויזיה.
ויצמן שירי: סדרי הדיון בהצעת חוק התקציב, בהצעת התקציב ובהצעות חוק ההסדרים במשק המדינה (תיקוני חקיקה) – בקריאה שנייה ושלישית
אריה האן: המזכירות הביאה הצעה, לא כפי שנהגנו בעבר.
אריה האן: נהגנו להביא את הצעת חוק התקציב ואת הצעת התקציב לדיון סיעתי של שש שעות ואחר-כך ההצבעות,כל אחד יכול להגיש הסתייגויות.
אריה האן: לגבי הצעת חוק ההסדרים, אם זו הצעה משותפת או שלוש הצעות, כל חבר-הכנסת יגיש כמה שהוא רוצה הסתייגויות.
אריה האן: כל הסתייגות תידון במסגרת של שלוש דקות.
אריה האן: חוץ מזה, יושב-ראש ועדת הכנסת דיבר אתי בטלפון מקודם והוא מודיע שביום שני הוא יביא הצעה שתוקם ועדת ההסכמות כפי שהיה נהוג בעבר.
אריה האן: לגבי חברי ממשלה, חברי ממשלה זכאים ליטול רשות דיבור, בהתאם לתקנון, בעת הדיונים על ההסתייגויות כדי להעמיד עובדות על דיוקן.
אריה האן: זה היה בשנה שעברה, זה היה לפני כן.
אבשלום וילן: רק ביום שני תתכנס ועדת הסכמות?
זאב בוים: יושב-ראש ועדת הכנסת כבר קבע בעצם את ועדת ההסכמות.
אנה שניידר: אני רוצה להבהיר, הואיל וההצבעות בוועדת הכספים מתקיימות ביום ראשון – אני מדברת כרגע רק על חוק ההסדרים, לא על חוק התקציב – אין לנו אפשרות טכנית להניח את החוק על שולחן הכנסת לפני יום שני בערב.
אנה שניידר: תיקחו את זה בחשבון.
ויצמן שירי: הדיון יתחיל ביום שני בערב.
נסים זאב: אם זה יונח ביום שני, איך אפשר להתחיל את הדיונים ביום שני בערב?
אריה האן: הוחלט לשחרר מחובת הנחה.
אריה האן: הדיונים יתחילו לא ביום שני בבוקר אלא ביום שני בערב.
ויצמן שירי: אנחנו מתחילים את הדיון ביום שני בערב.
שאול יהלום: לא יהיה חוק עוד.
קולט אביטל: אני רוצה להבין מה בדיוק בוער ולמה לא יכולים לתת לנו זמן לקרוא את החומר כמו שצריך?
ויצמן שירי: הבעיה ידועה.
ויצמן שירי: אנחנו רוצים עד סוף שבוע הבא להעביר את התקציב.
נסים זאב: יש לנו עוד חודש.
ויצמן שירי: אתה מסכים להקפיא את כל העברות הכספים חודש ימים?
ויצמן שירי: יש גופים שלמים שמתים בגלל שאין תקציב.
אבשלום וילן: נכון לרגע זה עדיין הצעת התקציב המעודכנת לא הונחה על שולחנם של חברי הכנסת ולא על שולחן ועדת הכספים.
אבשלום וילן: בהנחה שזה יקרה עד יום ראשון בבוקר ולא עובדים חס וחלילה בשבת, זה צריך להגיע לפחות מחר כדי שביום ראשון ועדת הכספים תוכל להצביע.
אבשלום וילן: אם אתה אומר שיש כבר ועדת הסכמות, למה אתם מחכים ליום שני?
אבשלום וילן: אם רק ביום שני היא תאושר ותתחיל לעבוד, כחבר עתידי בוועדת ההסכמות, אני אומר לך שזה מאוחר מדי.
ויצמן שירי: נתחיל ביום שני בלילה, בערב, נראה כבר.
אבשלום וילן: אנחנו לא נחליט ביום שני בצהרים על סדרי הדיון.
אבשלום וילן: אם כבר, אז היום צריך לשבת ולהחליט כדי שחברי הכנסת יוכלו להתכונן.
אבשלום וילן: ביום שני אחר הצהרים נוזמן לוועדה, נקבל מסמך ותגידו שביום רביעי בלילה הצבעה?
אבשלום וילן: רואים את זה עכשיו, יודעים מה חסר, בואו נשב היום ונסגור את העניין בצורה מסודרת.
זאב בוים: אני מציע שזה מה שיהיה.
זאב בוים: נסמיך את ועדת ההסכמות יחד עם מזכיר הכנסת לסגור את העניין הזה.
ויצמן שירי: מקובלת עלי ההצעה של חבר-הכנסת זאב בוים, שנסמיך את ועדת ההסכמות יחד עם מזכיר הכנסת להגיע להבנה בעניין.
ויצמן שירי: אנחנו מצביעים על זה.
ויצמן שירי: ה צ ב ע ה בעד ההצעה – רוב נגד – מיעוט ההצעה להסמיך את ועדת ההסכמות יחד עם מזכיר הכנסת להגיע להבנה בעניין סדרי הדיון נתקבלה.
ויצמן שירי: ההצעה אושרה.
ויצמן שירי: אנחנו מצביעים על הרוויזיה.
ויצמן שירי: מי בעד ומי נגד הרוויזיה של חבר-הכנסת עופר חוגי?
ויצמן שירי: ה צ ב ע ה בעד הרוויזיה – מיעוט נגד – רוב הרוויזיה לא נתקבלה.
ויצמן שירי: הרוויזיה נפלה.
ויצמן שירי: ישיבה זו נעולה.
יוסי כץ: רבותי, אני פותח את ישיבת ועדת הכנסת.
יוסי כץ: צריך לקבל החלטות פורמליות בנושא תקציב הכנסת, ששייך לוועדת הכנסת.
אבי לוי: ועדת המשנה של ועדת הכנסת החליטה על כמה שינויים בתנאי ההעסקה של העוזרים הפרלמנטריים, ובהם קרן השתלמות; להוסיף לדמי הכלכלה והנסיעות 100 שקלים נטו בשלב זה, ובמהלך השנה - עוד 50 שקלים; לתת להם ביגוד כמו לעובדי המדינה, שי לחג, כמקובל לגבי עובדי מדינה.
אבי לוי: יתאפשר להם להשתתף בקורסים לאנגלית של עובדי הכנסת.
אופיר פינס-פז: את זה צריך לאשר.
אופיר פינס-פז: בעד - כולם נגד - אין ההצעה על שינויים בתאי ההעסקה של העוזרים הפרלמנטריים אושרה.
ארבל אסטרחן: הנושא השני הוא נציב הדורות הבאים בכנסת.
נעמי חזן: ועדת המשנה אימצה את החלטת ועדת הכנסת של תקרה של 2 מיליון, היא אישרה בשלב זה שתי משרות ומזכירה, והיא אישרה את השאר ברזרבה, לאישור במידת הצורך, אחרי דיון מתמשך, שרק התחיל בוועדת המשנה.
יוסי כץ: למה צריך עכשיו לאשר?
ארבל אסטרחן: זו סמכות של ועדת הכנסת ולא של ועדת המשנה.
אנה שניידר: הנושא הזה הוא חלק מתקציב הכנסת.
אנה שניידר: תקציב הכנסת הוא חלק מתקציב המדינה.
יוסי כץ: אישרנו מסגרת תקציבית?
ארבל אסטרחן: אישרנו מסגרת תקציבית של 2 מיליוני שקלים.
יוסי כץ: זה לא בוער כרגע.
ארבל אסטרחן: צריך לאשר את זה בעקבות המלצות ועדת המשנה.
יוסי כץ: כמה תקנים?
אבי לוי: בשלב זה הנציג, מזכירה ומשפטן.
אבי לוי: זה מה שאישרו.
יוסי כץ: ועדת המשנה ביקשה לאשר את תקציב נציב הדורות הבאים במשכורתו הקיימת, וכן מזכירה, וכן משפטן עוזר.
אופיר פינס-פז: אתה אומר תקציב 2 מיליוני שקלים.
נעמי חזן: מה שביקשנו זה הרבה פחות מהמסגרת.
יוסי כץ: התקציב של 2 מיליוני שקלים, למיטב זכרוני, אושר, כשאישרנו את התקציב.
נעמי חזן: אנחנו מבקשים מתוך התקציב הזה.
יוסי כץ: זאת אומרת, לא יוציאו יותר מהמשרות האלה.
אופיר פינס-פז: בעד - רוב
אופיר פינס-פז: שלוש המשרות של נציב הדורות הבאים אושרו.
יוסי כץ: המשרות אושרו.
יוסי כץ: חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת 2002), התשס"ב-2002 - טענת חריגה מגדר הנושא
יוסי כץ: רבותי, יש פה הצבעה על ההסתייגות של קבוצת חברי כנסת, של אליעזר זנדברג ועוד 30 חברי כנסת מכל הסיעות.
יוסי כץ: מייד אחרי ההצבעה הזאת אנחנו מצביעים על יתר הנושאים שמבקשים להכריז עליהם כנושא חדש.
יוסי כץ: אני מבקש מחברי הכנסת להשתתף בשתי ההצבעות.
אנה שניידר: רציתי להעיר לדבריה של חברת הכנסת גוז'נסקי בישיבה הקודמת בעניין הפרוצדורה.
אנה שניידר: צריך לזכור שהסתייגויות בדרך כלל נידונות בוועדה, והן חלק מתהליך החקיקה.
אנה שניידר: אז, כשחבר כנסת מציע תיקון לחוק, גם אם זאת הסתייגויות, קודם כול זה עניין של נושא חדש.
אנה שניידר: לכן, כשאנחנו נמצאים בהליך לא תקין, שוועדת הכספים לא דנה בכלל בהסתייגויות, אני מחפשת, מתוך ים ההסתייגויות, את ההסתייגויות המהותיות, שאני מרגישה חובה להביא אותן בפני הוועדה, כדי שהיא לא תופתע שיש הסתייגות במליאת הכנסת, שאיש לא ידע עליה ואיש לא שמע עליה.
יוסי כץ: ההצבעה הראשונה תהיה על הסטודנטים.
יוסי כץ: אנחנו מצביעים האם זה נושא חדש.
יוסי כץ: מי שמצביע בעד נושא חדש, פירושו של דבר שהוא מוריד את זה מסדר-יומה של הכנסת, והוא לא מאפשר להעלות את הנושא כהסתייגות; או שזה לא נושא חדש, ובמקרה כזה ההסתייגות עולה למליאה.
יוסי כץ: אני חושב שאנחנו מבטאים עמדה של רוב, לתת למהלך הזה צ'אנס ולאפשר לו להגיע למליאת הכנסת להכרעה.
יוסי כץ: מי בעד הכרה בנושא הזה כנושא חדש, ירים את ידו.
יוסי כץ: בעד נושא חדש - מיעוט נגד - רוב הוחלט להעביר את ההסתייגות בנושא הסטודנטים למליאה.
יוסי כץ: ההסתייגות עוברת למליאה.
יוסי כץ: כל יתר הנושאים, הוספת סעיף 61א', הוספת סעיף 60ב', הוספת סעיף 60ג', הוספת סעיף 60ד', סעיף 22א', של חבר הכנסת אופיר פינס, מי בעד הגדרתם כנושא חדש, ירים את ידו.
יוסי כץ: הצבעה בעד נושא חדש - מיעוט נגד - רוב הוחלט שהוספת סעיף 61א', הוספת סעיף 60ב', הוספת סעיף 60ג', הוספת סעיף 60ד', סעיף 22א', של חבר הכנסת אופיר פינס, לא נושאים חדשים.
יוסי כץ: כל הנושאים האלה יועברו למליאה.
יוסי כץ: בקשה להקדמת הדיון בהצעת חוק התקציב לשנת הכספים 2002, התשס"ב-2001, בקריאה שנייה ושלישית
יוסי כץ: פטור מחובת הנחה לחוק התקציב.
יוסי כץ: מי בעד מתן פטור מחובת הנחה, ירים את ידו.
יוסי כץ: הצבעה בעד - 6 נגד - 5 הוחלט לתת פטור מחובת הנחה לחוק התקציב.
יוסי כץ: חוק התקציב קיבל פטור מחובת הנחה.
יוסי כץ: יושב-ראש ועדת הכספים מבקש להוסיף את הצעת חוק לתיקון פקודת מס הכנסה (זיכוי ממס לתושבי באר-שבע והנגב), של חבר-הכנסת אחמד טיבי להצעת חוק ההסדרים, לפי סעיף 148 לתקנון.
יוסי כץ: זה אותו רעיון כמו עם חבר-הכנסת טלב אלסאנע.
עו"ד אנה שניידר: זה קצת שונה.
עו"ד אנה שניידר: אני רק אסביר שמבחינה פרוצדורלית אנחנו נזקקנו לאישור של ועדת הכנסת לפי סעיף 148 לתקנון, כי הצעת החוק הממוזגת כבר הונחה על שולחן הכנסת.
עו"ד אנה שניידר: עכשיו אלה סדרי דיון מיוחדים, ואם הוועדה תאשר את הבקשה, אני פשוט אניח נוסח מתוקן של הנייר הוורוד שאליו תצורף גם הצעת החוק של חבר-הכנסת טיבי.
אחמד טיבי: שהיא אותה הצעה.
יוסי כץ: מי בעד אישור ההצעה?
יוסי כץ: בעד – 3 נגד – 1 נמנעים – אין בקשת יו"ר ועדת הכספים נתקבלה.
יוסי כץ: שלושה בעד, מתנגד אחד, ללא נמנעים.
יוסי כץ: ערב טוב, אני מתכבד לפתוח את ישיבת הוועדה.
יוסי כץ: על סדר היום סדרי הדיון בחוק התקציב ובחוק ההסדרים.
יוסי כץ: אני מבין שהיתה ועדת הסכמות שהגיעה להסדר כלשהו.
יוסי כץ: ההסדר שנקבע לא יושם הלכה למעשה וכעת באים מכוח סעיף 131 לוועדת הכנסת, על מנת שהיא תקבע סדרי דיון מיוחדים.
יוסי כץ: קיבלתי חוות דעת משפטית שסדרי דיון מיוחדים ניתן לקבוע גם תוך כדי הדיון בהצעת חוק ההסדרים.
יוסי כץ: ראש הממשלה יוצא לארצות הברית והוא צריך לעזוב את ירושלים מחר בשעה ארבע אחר הצהרים.
יוסי כץ: אני חושב שלא יעלה על הדעת שכשראש הממשלה ייצא בשעה ארבע, לא נהיה אחרי כל ההצבעות.
יוסי כץ: לא בגלל שאנחנו בטלנים ולא בגלל שאנחנו רוצים לגמור מהר את הדיון, אלא משום שהאחריות של כל מי שמשרת בכנסת, בין אם הוא קואליציה ובין אם הוא מהאופוזיציה היא שראש הממשלה ייצא לארצות הברית, כאשר התקציב עם כל החוקים הנלווים אושרו.
יוסי כץ: אם האופוזיציה תצליח להפיל, אז היא תממש את זכותה הדמוקרטית, אבל לא יכול להיות שהדברים האלה יישארו בסימן שאלה ואף אחד ברחבי העולם לא יידע אם ראש הממשלה נהנה מאמון הכנסת או לא, במיוחד לפני נסיעה כזאת.
יוסי כץ: זה נכון במיוחד לכל אדם שיש לו ציפיות מדיניות מראש הממשלה.
יוסי כץ: לכן אני מבקש מהאופוזיציה לא לדבר על ההיסטוריה.
יוסי כץ: אני מכיר את ההיסטוריה.
יוסי כץ: אני מציע שאתם תציעו לנו הצעה סבירה, שתביא לכך שחוק ההסדרים, לרבות הנספחים לו, כלומר כל הסעיפים שנדונו בוועדות האחרות מצד אחד וחוק התקציב מצד שני, יאושרו עד שעה ארבע אחר הצהרים.
יוסי כץ: תציעו בבקשה הצעה סבירה שנוכל לחיות איתה.
משה גפני: כל הציונות על הכתפיים שלכם עכשיו.
ויצמן שירי: השלום מוטל על הכתפיים שלכם.
זהבה גלאון: אדוני היושב ראש, זה שהיתה אליך פנייה נרגשת שאני צריכה לקחת בחשבון את העובדה שהחוואי מחוות השקמים צריך להיפגש עם החוואי מטקסס, זה מאוד מרשים אותי.
זהבה גלאון: אני מודה.
אלי בן-מנחם: הוא ראש הממשלה, תנהגי בו בקצת כבוד.
יוסי כץ: יש לך כותרת.
יוסי כץ: עכשיו את יכולה להמשיך.
אליעזר זנדברג: חברת הכנסת גלאון, תגידי את זה שוב.
אליעזר זנדברג: לא הספיקו לרשום את זה.
זהבה גלאון: אדוני היושב ראש, אני מכבדת את הבקשה שלך לא להיכנס להיסטוריה, אני רק אזכיר במשפט אחד.
זהבה גלאון: היו הסכמות בין אופוזיציה לקואליציה.
זהבה גלאון: ברגע שהקואליציה בהבל פה וברגל גסה ביטלה את ההסכמות, אין מה לטעון כלפי האופוזיציה.
זהבה גלאון: אני הלכתי לקראת זה שראש הממשלה ייצא עם תקציב.
זהבה גלאון: אם היית בא אליי ואומר לי שאנחנו ב-31 בדצמבר וזה קריטי, הייתי מבינה.
זהבה גלאון: אבל עד היום התמסמסו עם התקציב, נסחטו על ידי כולם, העבירו את כל ההטבות לכל מי שרצו להעביר, ועכשיו יש dead line ?
זהבה גלאון: אז אנחנו האופוזיציה צריכים למחול על תפקידנו כאופוזיציה?
יוסי כץ: מה ההצעה?
זהבה גלאון: ולכן, כדי שהאופוזיציה תלך להסכמות היא צריכה מחווה מהקואליציה.
זהבה גלאון: אני מציעה שאת המשא ומתן למחווה הזאת ננהל לא בפורום הזה.
יוסי כץ: אם מקובל עלייך העיקרון שעד מחר בשעה ארבע אחר הצהרים נסיים את כל ההצבעות, אני מוכן לדחות בשעה את הדיון פה ולתת לך לסכם את הכל עם חבר הכנסת זאב בוים.
תמר גוז'נסקי: מה קורה מחר בארבע?
זהבה גלאון: אני רוצה להבהיר שהקואליציה יכולה לבוא לוועדה ולהשתמש באותו סעיף בתקנון שאמרת, אבל יהיו לזה השלכות מאוד רציניות.
זאב בוים: בלי איומים.
זהבה גלאון: אני לא מאיימת.
זהבה גלאון: מכיוון שיושב ראש הכנסת הודיע שחייבים לסיים את חוק ההסדרים ורק לאחר מכן ידונו בחמשת החוקים שפוצלו מחוק ההסדרים, ורק אחר כך יחלו בחוק התקציב, זה העיקרון.
זהבה גלאון: מפה אנחנו נגזור את הכל.
זהבה גלאון: אני מוכנה שתהיה שעה פסק זמן ואני אציע לנציג הקואליציה את ההצעה שאני מציעה.
זהבה גלאון: אני חושבת שהקואליציה צריכה לגלות נדיבות.
יוסי כץ: כמה זמן צריך להצבעות?
זאב בוים: כשלוש שעות.
זאב בוים: אכן, כפי שאמרה חברת הכנסת גלאון, היתה הסכמה.
זאב בוים: בגלל שינוי בלוח הזמנים של טיסת ראש הממשלה, ואני מקבל את דברי הפתיחה של יושב ראש הוועדה שזה אינטרס של כולם - - -
יוסי כץ: קודם כל של השמאל.
זאב בוים: בגלל זה, ביקשתי לבטל את ההסדר הקודם ולהיכנס להסדר אחר.
זהבה גלאון: לא בגלל זה ביקשת.
נעמי חזן: חשבת שיש לך את כל הזמן שבעולם.
זהבה גלאון: אני הסכמתי ללכת לקראת ראש הממשלה.
זאב בוים: אתם הסכמתם ללוח זמנים אחד - - -
זהבה גלאון: שלקח בחשבון את ראש הממשלה.
נעמי חזן: חשבת שיש לך יותר זמן ולכן ויתרת.
זאב בוים: את יודעת מה?
זאב בוים: חשבתי וטעיתי והכיתי על חטא – תקליטו בבקשה את הכל – והתחננתי לגברות הנכבדות שאני מבקש הסדר חדש.
זהבה גלאון: אנחנו חברות כנסת.
זאב בוים: נורא ואיום.
זאב בוים: פשע הכי חמור שיכול להיות.
זאב בוים: יצאת מרוצה, מסופקת, גברת חזן?
זהבה גלאון: אדוני היושב ראש, הוא לא ידבר אלינו כך.
אבשלום וילן: חבר הכנסת בוים כינה את חברות הכנסת גברות, והוא צריך להתנצל על כך.
יוסי כץ: אני מבקש למסור הודעה לפרוטוקול.
יוסי כץ: נמסר לי שעד הרגע הזה חוק התקציב טרם הונח על שולחן הכנסת.
מיקי איתן: ממילא יש שחרור מחובת הנחה.
מיקי איתן: מה זה משנה לך?
יוסי כץ: אני רוצה לדעת מתי יונח חוק התקציב על שולחן הכנסת?
מיקי איתן: מה זה משנה?
יוסי כץ: אני לא יכול להחליט על דיון מיוחד בלי שהחוק הונח על שולחן הכנסת.
יוסי כץ: מתי רוצים לקיים הצבעות על חוק ההסדרים?
זאב בוים: אני רוצה לקיים הצבעות החל משעה עשר בבוקר, על הכל.
תמר גוז'נסקי: אבל אין תקציב, על מה אתה רוצה להצביע.
זאב בוים: יהיה תקציב, אל תדאגי.
תמר גוז'נסקי: וכמה זמן נדון על התקציב?
תמר גוז'נסקי: ומתי נדון על כל יתר החוקים?
תמר גוז'נסקי: אתה מכין לנו ליל שימורים?
מיקי איתן: אדוני היושב ראש, נראה לי שסידור העניינים בפורום הזה הוא בלתי אפשרי.
מיקי איתן: יש הרבה דקויות ושאלות, לא כולם יודעים את האינפורמציות ועד שנגיע לאיזשהו מכנה משותף, זה ייקח הרבה זמן.
מיקי איתן: לדעתי אתה צריך להחליט להקים איזושהי ועדת משנה קטנה שתכלול את נציגי האופוזיציה ונציגי הקואליציה הראשית, ותנסו לגבש לפחות איזשהן הצעות להסכמה.
מיקי איתן: אם אפשר להגיע להסכמה, זה יהיה הכי טוב.
מיקי איתן: אם לא, תביא הצעות להחלטה.
זאב בוים: אני רוצה ליידע אתכם שהתקציב יונח לכל המאוחר בעוד שעתיים.
נעמי חזן: במקום שתהיה ועדת משנה של ועדת הכנסת, בשנים שעברו הצלחנו לעשות את זה על ידי ועדת הסכמות.
נעמי חזן: אם נתפזר עכשיו, אני מבקשת שבעוד שעה תהיה ישיבה נוספת ונראה אם נוכל להגיע להסכמות ברוח טובה.
נעמי חזן: אנחנו מוכנים לנסות פעם נוספת להגיע להסכמה עם האדונים הנכבדים.
יוסי כץ: אני מקבל את הצעתו של חבר הכנסת מיקי איתן, שיישב צוות של שלושה-ארבעה חברים, יגבש הצעה כלשהו ויביא לפורום הזה המלצה.
יוסי כץ: חברת הכנסת חזן מציעה ועדת הסכמות, אבל זו לא תהיה ועדת הסכמות.
יוסי כץ: חברי הכנסת אפי אושעיה, זאב בוים, זהבה גלאון, יאיר פרץ ואנוכי נתכנס בחדרי כדי להגיע להבנות.
אבשלום וילן: ועדת הסכמות היא תמיד חצי מהקואליציה וחצי מהאופוזיציה.
יוסי כץ: לא מדובר בוועדת הסכמות.
זהבה גלאון: הצוות הזה לא מקובל עליי.
יוסי כץ: אם כך רק חבר הכנסת בוים, חברת הכנסת גלאון ואני – שלושה חברים – נתכנס בחדרי.
יוסי כץ: מי בעד צוות ועדת משנה – חברי הכנסת גלאון, בוים ויוסי כץ - שתביא בעוד שעה הצעה לוועדת הכנסת?
יוסי כץ: בעד – הרוב הוועדה תתכנס שוב בשעה שש וחצי להמשך הדיון.
יוסי כץ: בפגישה הקצרה שקיימנו לא הגענו להסכמה, ואני לא אפרט למה.
יוסי כץ: חבר הכנסת בוים, יש לך הצעה?
זאב בוים: ההצעה שלי מבוססת על המשך דיון בחוק ההסדרים סביב השעון והצבעות מחר.
מיקי איתן: חשוב לומר שההצעה הזאת מבוססת בעיקרה על ההסכמות שהיו.
מיקי איתן: היא לא פוגעת מהותית בשום זכות שהיתה בזמן ההסכמות.
זאב בוים: כיוון שבמשך כל היום רץ הדיון בחוק ההסדרים, ועל בסיס העובדה שכשהיה הסדר, הרעיון היה שהדיון בחוק ההסדרים יסתיים בשעה ארבע, כדי להיכנס להצבעות, אני מציע את סדר היום כדלקמן:
זאב בוים: עד שעה 23:00 הלילה ימשיך הדיון על חוק ההסדרים.
זאב בוים: משעה 23:00 הלילה ועד 02:00 נקיים דיון על ששת החוקים שפוצלו מחוק ההסדרים.
זאב בוים: משעה 02:00 עד השעה שמונה בבוקר, במשך שש שעות, יתקיים דיון סיעתי על חוק התקציב.
זאב בוים: נעשה הפסקה של שעה ובשעה 09:00 נתחיל את ההצבעות על כל החוקים – על חוק ההסדרים, על החוקים הנוספים ועל חוק התקציב.
מיקי איתן: כמו שזה נעשה עכשיו.
יוסי כץ: ההסדר הזה חוקי?
ארבל אסטרחן: ועדת הכנסת רשאית להחליט על כך.
יוסי כץ: חברת הכנסת גלאון, יש לך הצעה נגדית?
זהבה גלאון: אדוני היושב ראש, לפני שאני אומר את ההצעה הנגדית, אני מבקשת להעיר מספר הערות.
זהבה גלאון: כיוון שאנחנו באופוזיציה אני רוצה להעיר שני דברים לפרוטוקול.
זהבה גלאון: אנחנו אופוזיציה אחראית מאוד ולכן אני רוצה שיובהר לכל מי שיושב כאן שזה שההסכמות בוטלו, הן לא בוטלו בגלל גחמה של האופוזיציה, אלא הקואליציה ביטלה את ההסכמות.
זהבה גלאון: זכותה של ועדת הכנסת לבוא על פי סעיף 131 ולהחליט החלטות.
זהבה גלאון: מה שהוצע כאן כרגע – הפסקת הדיון – לא נופל במסגרת סעיף 131.
זהבה גלאון: אני מבקשת שהיועצת המשפטית תבדוק את זה.
זהבה גלאון: מהרגע שההסכמות בוטלו אי אפשר לומר שעושים הפסקות.
זהבה גלאון: ברגע שבאחת עשרה בלילה מפסיקים את הדיון, זה סדר חדש, פותחים משהו חדש ולכן זה לא לפי 131.
זהבה גלאון: אני מבקשת לבדוק את זה לפני שממשיכים הלאה.
זהבה גלאון: לכן, אם ועדת הכנסת הולכת לכפות על האופוזיציה הסדרים חדשים, זה תקדים מסוכן, זו דיקטטורה של הרוב.
זהבה גלאון: אני מבקשת לא להמשיך בדיון הזה עד שלא ייבדק מה שאמרתי לפי התקנון.
יצחק גאגולה: מה ההצעה שלך?
זהבה גלאון: ברגע שהקואליציה ביטלה את ההסכמות והיא לא קיבלה את בקשת המחווה שלנו, אנחנו לא צריכים להציע הצעות.
מרדכי משעני: את בעצם אומרת שצריך להצביע על חוק ההסדרים בשעה 23:00 הלילה?
זהבה גלאון: צריך להצביע על חוק ההסדרים ואז לדון בששת החוקים שפוצלו ולהצביע, ורק אז לדון בחוק התקציב.
יוסי כץ: אני שמח שיושב ראש הקואליציה הציע הצעה שיש בה היגיון בסיסי אחד – וזו היתה הדרישה של האופוזיציה בשיחות הלא פורמליות – שקודם כל מסיימים את הדיון בחוק ההסדרים - - -
זהבה גלאון: ומצביעים.
יוסי כץ: לאחר מכן עושים את הדיון בחוקים שפוצלו מחוק ההסדרים ורק אחרי זה דנים בחוק התקציב במשך שש שעות.
זהבה גלאון: זה לא היה ההסכם.
זהבה גלאון: ההסכם היה שמצביעים קודם כל על חוק ההסדרים.
יוסי כץ: אם חוק ההסדרים לא יעבור, ממילא חוק התקציב לא יוגש.
יוסי כץ: גם ההצבעות יהיו קודם כל על חוקי ההסדרים ורק אחרי כן על חוק התקציב.
יוסי כץ: חברת הכנסת גלאון, בשלב הזה שבו אנחנו נמצאים אין אפשרות לעשות את ההצבעות לאחר כל דיון.
יוסי כץ: בזה שהגעתם להסכמות ואחרי זה חזרתם מההסכמות והגעתם להסכמות - - -
אבשלום וילן: מי חזר בו מההסכמות?
זאב בוים: אני חזרתי מההסכמות.
יוסי כץ: יצרתם מצב בלתי אפשרי לוועדת הכנסת, למעט האפשרות שהועלתה כאן שאני מוכן לדון בשיפורים בה.
יוסי כץ: אני מבקש לשאול את היועצת המשפטית – בנסיבות שנוצרו, האם ועדת הכנסת יכולה בהחלטתה לעשות שימוש בסעיף 131?
זהבה גלאון: לגבי הסדרי דיון ולא קביעת מועדי דיון.
יוסי כץ: אני יוצא מנקודת הנחה שסיעת מרצ תחליט שאם ההצבעה לא מקובלת עליה, היא רוצה לנקוט באמצעים משפטיים.
יוסי כץ: אני רוצה להיות בטוח שאכן לוועדת הכנסת יש סמכות לקבל החלטה.
זהבה גלאון: ברשותך, אני מבקשת לשאול עוד שאלה.
זהבה גלאון: האם סעיף 131 בתקנון קובע הסדרי דיון או האם הוא מדבר על תחילת דיון וסגירת דיון?
זהבה גלאון: אין סמכות על פי 131 לקבוע מתי מתחילים ומתי מסיימים.
ארבל אסטרחן: הסעיף מאפשר לוועדת הכנסת לקבוע בדיון על תקציב המדינה ובמקרים אחרים יוצאים מן הכלל.
ארבל אסטרחן: בעבר כבר נקבע שדיון על חוק ההסדרים נכלל בגדר המקרים האלה וניתן לקבוע סדרי דיון מיוחדים.
יוסי כץ: אין הגבלה על שיקול הדעת של ועדת הכנסת.
יוסי כץ: אין גם הגבלה על שימוש בסמכות הוועדה תוך כדי הדיון בחוק ההסדרים.
זהבה גלאון: לא הבנתי את התשובה של היועצת המשפטית.
אבשלום וילן: אני רוצה להזכיר לחברי הוועדה שלאחר שהיה הסכם חתום כדת וכדין בידי ועדת ההסכמות, שר האוצר פנה אל יושב ראש הקואליציה ודרש ממנו לחזור בו מההסכמות שהיו משיקולים טקטיים.
אבשלום וילן: מה ביקשנו מאותו שר אוצר?
אבשלום וילן: שייפגש עם הנכים שעומדים בחוץ כבר 53 ימים.
אבשלום וילן: לא ביקשנו שום דבר, מלבד בקשה עניינית זו.
אבשלום וילן: ביקשנו שתוך עשרה ימים יגיע איתם למשא ומתן, יבנה את ההליך כדי לסיים את הנושא לטובת כל עם ישראל.
אבשלום וילן: פייר מנדס יכול היה להוציא את צרפת מהודו סין בהחלטה של יום.
אבשלום וילן: סילבן שלום לא מסוגל לקבל החלטה שתוך עשרה ימים מהיום הוא גומר את הבושה הזאת.
אבשלום וילן: אפשר רק להפר הסכמים?
אבשלום וילן: אי אפשר לגלות טיפה של רצון טוב?
אבשלום וילן: זה לא למרצ ולא לליכוד, אלא רק למדינת ישראל, כדי להסיר את החרפה.
אבשלום וילן: לא ביקשנו גרוש.
זאב בוים: מספיק עם ההצהרות הפוליטיות האלה.
אליעזר זנדברג: אני מבקש לפנות לאופוזיציה.
אליעזר זנדברג: רבותי, כל דקה עולה כסף.
אליעזר זנדברג: דבר שני, אם לא הייתי עד לדרך שאתם הייתם שותפים לממשלה שרומסת את האופוזיציה לפני שנה, הייתי חושב שאתם מתכוונים לדברים האלה.
אליעזר זנדברג: לכן, בואו נגמור פה דברים בצורה סבירה ונסיים את העניין.
אבשלום וילן: עברת כבר לקואליציה?
אבשלום וילן: קראתי בעיתון שאתה עוזב את שינוי.
זהבה גלאון: אני מבקשת לשאול את היועצת המשפטית.
זהבה גלאון: אני הבנתי את מה שהיא אמרה, אבל אני בכל זאת רוצה לשאול: כשדיברו על סעיף 131, על מסגרת הדיון, האם בתוך מסגרת הדיון המשמעות של זה היא שמותר לוועדת הכנסת להתערב באיזה שעה מסיימים ובאיזה שעה מתחילים?
ארבל אסטרחן: הסמכות של ועדת הכנסת היא לא לקבוע מסגרת דיון, אלא סדרי דיון מיוחדים.
ארבל אסטרחן: בסדרי דיון מיוחדים יכולים לקבוע את שעות הדיון, את משך הדיון וכל מה שרוצים.
אבשלום וילן: משפטית התשובה היא כן.
זהבה גלאון: אני מקווה שהבנתם את התשובה של היועצת המשפטית.
יוסי כץ: חברי הכנסת, אני אקרא בפניכם את הצעת ההחלטה.
יוסי כץ: ההצעה גובשה מתוך כוונה לאפשר דיון רצוף עד מחר בשעה שלוש אחר הצהרים.
יוסי כץ: ההצעה עומדת על כך שחוק התקציב יידון במשך שש שעות, שיהיה דיון נפרד בחוקים שפוצלו מחוק ההסדרים ושהדיון בחוק ההסדרים יימשך עד השעה 23:00, כלומר כשמונה שעות יותר משסוכם מלכתחילה.
זאב בוים: אני רוצה להעיר שבדיון שיתקיים על החוקים שפוצלו, הדיון בהסתייגויות יהיה במודל של הדיון בהסתייגויות של חוק ההסדרים.
יוסי כץ: אתם צריכים לקבוע.
זהבה גלאון: זה לא ייתכן.
זהבה גלאון: אני מבקשת את חוות דעתה של היועצת המשפטית.
מיקי איתן: זה אותו מודל.
מיקי איתן: יש הסתייגויות ומאחר שיש פריסת זמן, נשאלת השאלה מי יביע את הסתייגויותיו.
מיקי איתן: על מנת שלא יהיה אי שוויון, זה ירוץ בסבב לפי מכסת הזמן.
יוסי כץ: יש שישה חוקים שידונו בהם מאחת עשרה בלילה עד שתיים בבוקר.
יוסי כץ: אתם מקציבים חצי שעה לכל חוק?
זאב בוים: אפשר שזה יהיה דיון משולב.
זהבה גלאון: אני מבקשת חוות דעת משפטית, שכן מדובר על שישה חוקים שונים.
אריה האן: לגבי החוקים שאנחנו מביאים לדיון משולב, אני מציע שדברי הפתיחה יהיו בבת אחת ולאחר מכן יהיה דיון משולב.
מיקי איתן: זו בדיוק ההצעה.
זהבה גלאון: אני מבקשת לשאול את היועצת המשפטית אם לגבי חמשת החוקים, שהם חוקים שונים שהופרדו מחוק ההסדרים, האם בדיון לקראת קריאה שנייה וקריאה שלישית, אפשר לעשות דיון משולב?
זאב בוים: הם שייכים לחוק ההסדרים.